หุ้นไทยปิดเช้าลดลงตามภูมิภาค
หุ้นไทยภาคเช้าวันที่ 20 ส.ค. ปรับตัวลดลงตามตลาดภูมิภาค ปิดที่ 1,220.81 จุด ลดลง 3.10 จุด
20 ส.ค. 2555

หุ้นไทยภาคเช้าวันที่ 20 ส.ค. ปรับตัวลดลงตามตลาดภูมิภาค ปิดที่ 1,220.81 จุด ลดลง 3.10 จุด
ดัชนีหุ้นไทยเช้าวันที่ 20 ส.ค.ปรับตัวลดลง3.10จุดหรือลดลง0.25%มาปิดที่ 1,220.81 จุดดัชนีแกว่งตัวแคบเคลื่อนไหวระหว่าง 1,218.15-1,222.67 จุด ด้วยมูลค่าการซื้อขายเบาบางที่ 8,185.16 ล้านบาท ดัชนีลดลงตามดัชนีหุ้นภูมิภาคเอเชียที่ปรับตัวลดลง
นักวิเคราะห์บริษัทหลักทรัพย์(บล.)ธนชาต มีมุมมองว่าดัชนีต่ำกว่า 1,228 จุดทางเทคนิคเป็นสัญญาณลบ  จากแรงขายหุ้นพลังงานและธนาคาร (รอหุ้นธนาคารไทยพาณิชย์( SCB )ยืนระดับ 151.50 บาทมีจังหวะซื้อกลับ) ตรงข้ามมีแรงซื้อพยุงบริษัทแอดวานซ์อินโฟร์เซอร์วิส( ADVANC )หนุนไว้ที่ระดับ 208.00 บาท รอทะลุ 210.00 บาทเป็นสัญญาณบวก หรือรอจนกว่า ดัชนีผ่านเหนือระดับ 1,225 จุดได้ก่อน ความหวังกลับไปยืนเหนือ 1,228 จุด กลับเป็นสัญญาณซื้อตามแนวโน้มขึ้นเช่นเดิม